**Mohácsi Polgármesteri Hivatal**

a közszolgálati tisztviselőkről szóló 2011. évi CXCIX. törvény alapján

pályázatot hirdet a

**Népjóléti Osztály  
  
szociális ügyintéző**

munkakör betöltésére.

**A közszolgálati jogviszony időtartama:**

határozatlan idejű közszolgálati jogviszony

**Foglalkoztatás jellege:**

Teljes munkaidő

**A munkavégzés helye:**

Baranya megye,7700 Mohács, Széchenyi tér 1.

**A közszolgálati tisztviselők képesítési előírásairól szóló 29/2012. (III. 7.) Korm. rendelet alapján a munkakör betöltője által ellátandó feladatkörök:**

Szociális feladatkör

**Ellátandó feladatok:**

A lakások és helyiségek bérletére és elidegenítésükre vonatkozó egyes szabályokról szóló 1993. évi LXXVIII. törvényben és az önkormányzati tulajdonban lévő lakások bérletéről és elidegenítéséről, valamint az önkormányzati otthonteremtő támogatásról szóló 3/2019. (II.18.) számú önkormányzati rendelet alapján benyújtott kérelmekkel kapcsolatos eljárások lefolytatása.

**A munkakörhöz tartozó főbb tevékenységi körök:**

* a lakásgazdálkodással kapcsolatos adminisztrációs feladatok ellátása, naprakész adatrögzítés, statisztikák előkészítése
* a lakások bérletére és elidegenítésére vonatkozó jogszabályok ismerete, változások nyomon követése, alkalmazása
* a vagyonkezelővel és egyéb társszervekkel való kapcsolattartás
* az otthonteremtő támogatással kapcsolatos adminisztrációs feladatok ellátása
* ügyfélfogadás

**Jogállás, illetmény és juttatások:**

A jogállásra, az illetmény megállapítására és a juttatásokra a közszolgálati tisztviselőkről szóló 2011. évi CXCIX. törvény rendelkezései irányadók. A közszolgálati jogviszony létesítésekor 3 hónap próbaidő kerül kikötésre.

**Pályázati feltételek:**

•         magyar állampolgárság

•         cselekvőképesség

* büntetlen előélet
* érettségi bizonyítvány

•         vagyonnyilatkozat tételi eljárás lefolytatása,

•         gyakorlott szintű MS Office (irodai) alkalmazás

**A pályázat részeként benyújtandó igazolások, alátámasztó dokumentumok:**

* fényképes önéletrajz (87/2019.(IV.23)Korm.rendelet 1 sz. melléklete alapján
* motivációs levél
* három hónapnál nem régebbi erkölcsi bizonyítvány
* hozzájáruló nyilatkozat pályázati anyagba betekintésről
* végzettséget, szakképesítést igazoló okiratok másolata

**A pályázat elbírálásánál előnyt jelent:**

* közigazgatási alap-, szakvizsga
* közigazgatási szervnél szociális munkakörben szerzett tapasztalat
* felsőfokú szakirányú végzettség

**Személyes kompetenciák, készségek, képességek, melyek az elbírálásnál előnyt jelentenek:**

* Jó kommunikációs készség
* Ügyintézői szakmaiság, szakértelem, szakmai felkészültség, szaktudás
* Terhelhetőség
* Általános mentális képességek: logikus gondolkodás, emlékezőképesség, összefüggések felismerése
* Önálló munkavégzés és csapatban történő hatékonyság egyaránt
* Önkontroll

**A pályázat benyújtásának határideje:** 2024. április 30.

**A pályázatok benyújtásának módja:**

•         Postai úton, a pályázatnak a Mohácsi Polgármesteri Hivatal címére történő megküldésével (7700 Mohács, Széchenyi tér 1. ). Kérjük a borítékon feltüntetni: „Pályázat szociális munkakör betöltésére”

**A pályázati eljárás, a pályázat elbírálásának módja, rendje:**

A formai és tartalmi feltételeknek megfelelő pályázatot benyújtók közül az előértékelésen kiválasztott pályázók személyes meghallgatáson vesznek részt. A benyújtott dokumentumok és a meghallgatáson tapasztaltak alapján a kiválasztásról a kinevezési jogkör gyakorlója dönt. Az eredménytelenül pályázókat írásban értesítjük. A munkáltatói jogkör gyakorlója fenntartja a jogot, hogy a pályázati eljárást eredménytelenné nyilvánítsa.

**A munkakör tervezett betölthető időpontja:** 2024. június 1.